Na osnovu člana 27 i člana, člana 108 i člana 109 Zakona o izboru odbornika i poslanika („Službeni list RCG“, broj 4/98, 5/98, 17/98, 14/00, 18/00, „Službeni list Savezne Republike Jugoslavije“, broj 73/00, 9/01, 41/02, 46/02, 45/04, 48/06, 56/06 i „Službeni list CG“, broj 46/11, 14/14, 47/14, 12/16, 60/17, 10/18, 109/20), odlučujući po prigovoru kandidata za poslanika na izbornoj listi SDP – Za našu kuću Nikole Đuraškovića, na rad biračkog odbora, podnijet Izbornoj komisiji Prijestonice 14.06.2023. godine u 19,20h, Izborna komisija Prijestonice Cetinje na 34. Sjedenici održanoj dana 15.06.2023. godine u 11,00 h, donijela je

R J E Š E NJ E

 USVAJA SE prigovor kandidata za poslanika na izbornoj listi SDP – Za našu kuću Nikole Đuraškovića, na rad biračkog odbora na Biračkom mjestu broj 16 – LPO II – Cetinje.

 Birački odbor za biračko mjesto broj 16 – LPO II se raspušta i imenuje novi, a glasanje na ovom biračkom mjestu se ponavlja.

O b r a z l o ž e nj e

 Kandidat za poslanika na izbornoj listi SDP – Za našu kuću Nikole Đuraškovića, na rad biračkog odbor a podnio je prigovor br. 01-022/23-204 dana 14.06.2023. godine u 19,20h zbog povrede pravila postupka i povrede biračkog prava.

 U prigovoru, u bitnome navodi da je Zapisnikom o radu biračkog odbora konstatovano da je na biračkom mjestu broj 16 – LPO II 362 birača svojim potpisom u izvodu iz biračkog spiska identifikovano da su glasali. U zapisniku o radu biračkog odbora broj upotrijebljenih glasačkih listića je za jedan veći i iznosi 363. Dakle, 362 birača je svojim potpisom potvrdilo da je ostvarilo pravo glasa, dok je broj upotrijebljenih glasačkih listića koji su pronadjeni prilikom uvida u izborni materijal 363.

 Član 89 stav 9, izmedju ostalog, propisuje: ako se utvrdi da je broj glasačkih listića u glasačkoj kutiji veći od broja birača koji su identifikovani u izvodu iz biračkog spiska da su glasali, birački odbor se raspušta i imenuje novi, a glasanje na tom biračkom mjestu se ponavlja. Rezultati glasanja na tom biračkom mjestu utvrdjuju se poslije ponovljenog glasanja.

 Uvidom u izborni materijal od strane Izborne komisije utvrdjeno je da je na biračko mjestu broj 16 – LPO II broj glasačkih listića u glasačkoj kutiji veći od broja birača koji su identifikovani u izvodima iz biračkog spiska, te saglasno članu 89 stav 9 Zakona o izboru odbornika i poslanika birački odbor se raspušta i imenuje novi, a glasanje na tom biračkkom mjestu se ponavlja.

 Shodno članu 103 stav 1 Izborna komisija Prijestonice će sprovesti ponovne izbore na predmetnom biračkom mjestu u roku od sedam dana od dana poništenja.

 Na osnovu izloženog, odlučeno je kao u dispozitivu.

Broj: 01-022723-204/2

Cetinje, 15.06.2023. godine

IZBORNA KOMISIJA PRIJESTONICE

S E K R E T A R P R E D S J E D N I K

Mirjana Latković Marko Brnović